Diari Oficial de la Generalitat Valenciana


Sumari del DOGV 4148, del 14-12-2001 (2001/11421)

RESOLUCIÓ de 24 d'octubre de 2001, del director general d'Urbanisme i Ordenació Territorial, per la qual s'aprova definitivament la modificació del Pla General relativa a la redelimitació del Sector SUZR-6 de Picassent.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11892


Data del document
:   24-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Picassent
    * pla d'urbanisme

RESOLUCIÓ de 24 d'octubre de 2001, del director general d'Urbanisme i Ordenació Territorial, per la qual s'aprova definitivament la modificació del Pla General relativa a la redelimitació del Sector SUZR-6 de Picassent. [2001/11783]
  
Atés que s'han esmenat les deficiències a què es refereix l'Acord de la Comissió Territorial d'Urbanisme de 31 de maig de 2001, relatiu a la modificació del Pla General relativa a la redelimitació del Sector SUZR-6 de Picassent, i de conformitat amb el que ordena la Resolució del director general d'Urbanisme i Ordenació Territorial de 24 d'octubre de 2001, per la qual es declara definitivament aprovada la dita modificació, es procedeix a la publicació del citat acord:
  
«La Comissió Territorial d'Urbanisme de València, en sessió de 31 de maig de 2001, va adoptar l'acord següent:
  
Vist l'expedient remés per l'Ajuntament de Picassent, referit a la modificació del Pla General relativa a la redelimitació del sector SUZR-6, i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Decret de l'Alcaldia de 25 de maig de 2000. Després del pertinent període d'exposició pública, en el qual no es van presentar al·legacions, el ple municipal, en sessió de 28 de setembre de 2000, el va aprovar provisionalment.
  
Segon
  
El projecte consta de memòria, plans d'informació i plans d'ordenació.
  
Tercer
  
La modificació afecta el sector SUZR-6 d'ús residencial, que té una superfície de 31.276 m2 i està ordenat detalladament des del Pla General. Proposa la redelimitació del sector, i s'exclouen els terrenys corresponents a la granja de la Diputació -actualment propietat de l'Ajuntament-, que passarien a estar adscrits al sòl urbà i s'inclouen els terrenys confrontants del sòl urbà qualificats d'ESC-3.
  
Es justifica la modificació en síntesi, des del perjudici que suposa per a l'Ajuntament veure's afectada la seua propietat per un procés de reparcel·lació i en relació amb els terrenys qualificats d'ESC-3, per no tenir les condicions necessàries per a ser classificats com a sòl urbà.
  
Quart
  
Picassent disposa del Pla General aprovat definitivament per la Comissió Territorial d'Urbanisme amb data 29 de setembre de 1998.
  
Cinqué
  
La Comissió Territorial d'Urbanisme, en sessió de 31 de gener de 2001, va adoptar l'acord de suspendre l'aprovació definitiva de l'expedient de referència, en essència per no entendre justificada la reordenació, que, de forma complementària a la redelimitació del sector SZR-6, es proposava en la confluència dels carrers de la Diputació i de Monserrat.
  
Sisé
  
A fi d'esmenar les deficiències indicades, l'Ajuntament ha remés la documentació complementària, que consisteix en un certificat sobre l'acord adoptat pel ple municipal, en sessió de 28 de febrer de 2001, en el qual es ratifica l'acord d'aprovació provisional de la modificació de referència de 28 de setembre de 2000, pel que fa a la variació de la delimitació dels sectors SUZR-6 i SUZR-4 i s'acorda excloure de la citada modificació puntual la reordenació del sòl urbà limítrof.
  
Seté
  
La Comissió Informativa de la Comissió Territorial d'Urbanisme de València, en sessió de 25 de maig de 2001, va emetre l'informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
A la vista de l'acord adoptat per l'Ajuntament de Picassent de 31 de gener de 2001, es pot entendre el desistiment d'aqueixa administració en relació amb la reordenació que es proposava en la confluència dels carrers de la Diputació i de Monserrat, i la falta de justificació de la qual va motivar finalment l'acord de la Comissió Territorial d'Urbanisme de suspensió de la modificació núm. 6 del Pla General d'aquest municipi.
  
Quart
  
Les determinacions relatives a la redelimitació dels dos sectors urbanitzable contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
No obstant això, serà necessari presentar la documentació gràfica suficient per a concretar la redelimitació pretesa -amb inclusió en el sector SUZR-4 de la superfície que s'adscrivia al sòl urbà.
  
Cinqué: La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de maig de 2001, adopta l'acord següent: supeditar l'aprovació definitiva de la modificació núm. 6-E del Pla General de Picassent, pel que fa a la redelimitació dels sectors SUZR-6 i SUZR-4, al fet que es presente la documentació gràfica suficient per a concretar la redelimitació pretesa.
  
Una vegada esmenats els dits aspectes per l'Ajuntament de Picassent es procedirà que aquest done compte d'això al president d'aquesta Comissió qui queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjudici que es puga exercitar qualsevol altre recurs que s'estime oportú?.
  
Amb data 23 d'octubre de 2001, els serveis tècnics del Servei Territorial d'Urbanisme i Ordenació Territorial examinen la documentació presentada per l'Ajuntament de Picassent el 18 de setembre de 2001 i s'informa favorablement aquesta, i es considera complit l'acord de la Comissió Territorial d'Urbanisme de València de data 31 de maig de 2001.
  
Vistos la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació del Pla General relativa a la redelimitació del sector SUZR-6 de Picassent.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de la present publicació.
  
Tot això sense perjudici que es puga exercitar qualsevol altre recurs que s'estime oportú.